Diari Oficial de la Generalitat Valenciana


Sumari del DOGV 5628, del 29-10-2007 (2007/12323)

Notificació a Francisco García Martínez. Expedient número PL-02/0263.
---------------------------------------------------------------------

### Dades del document

Número de DOGV
:   5628

Data del DOGV
:   29-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12157


Data del document
:   19-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Francisco García Martínez. Expedient número PL-02/0263. [2007/12847]  
Pel fet d'haver resultat infructuoses les gestions realitzades per a efectuar la notificació dirigida a Francisco García Martínez al domicili que figura en la seua sol·licitud de cèdula d'urbanització, exp. PL-02/0263, carrer Llimes, núm. 1, sobreàtic, de Benidorm, d'acord amb el que preveu l'article 59.4 de la Llei de règim jurídic de les administracions públiques, es porta a efecte pel present edicte.  
Acte que es notifica:   
«Exp.: PL-02/0263. La Vila Joiosa. Cèdula d'urbanització per a la UE-2 del Pla parcial 11 la Tellerola 1, sol·licitada per Atrium Beach, SL.  
Vistes les actuacions practicades en l'expedient de referència i de conformitat amb els següents:  
Antecedents de fet  
Primer. Amb data 6 de març del 2002, Francisco García Martínez, en representació d'Atrium Beach, SL, va sol·licitar d'aquesta conselleria, en aquell moment d'Obres Públiques, Urbanisme i Transports, cèdula d'urbanització de referència.  
Segon. Posteriorment, en escrit de data 26 de gener del 2006, Carlos Valdés Quidiello, en representació de la mercantil Essiv Ingest, SL, manifesta que mitjançant el Decret de 21 de juliol del 2005 l'Ajuntament de la Vila Joiosa va aprovar la cessió d'Atrium Beach, SL a la seua representada Essiv Ingest, SL dels drets i les obligacions derivats del PAI, i li adjudicava a aquesta última el referit programa i comunica al seu torn la voluntat de desistir al·legant la innecessarietat de la cèdula ja que concorre el supòsit previst en l'article 31.2 de la Llei reguladora de l'activitat urbanística. Aporta còpia de l'acord del Ple de la Corporació Municipal de la Vila Joiosa de 21 de juliol del 2005, pel qual s'aprovava el programa d'actuació integrada de referència.  
Fonaments jurídics  
Primer. De conformitat amb el que disposa l'article 31.3 de la Llei 30/1992, de 26 de novembre, de règim jurídic de les administracions públiques i del procediment administratiu comú, quan la condició d'interessat derive d'alguna relació jurídica transmissible, el drethavent succeirà en aquesta condició siga quin siga l'estat del procediment.  
Segon. De conformitat amb el que disposa l'article 90 de la Llei 30/1992, de 26 de novembre, de règim jurídic de les administracions públiques i del procediment administratiu comú, qualsevol interessat podrà desistir de la seua sol·licitud. Comunicada aquesta intenció a l'administració, aquesta l'acceptarà de pla i declararà conclús el procediment, llevat que concórreguen alguna de les circumstàncies establides en l'article 91 de l'esmentat cos legal.  
A aquest respecte ha de significar-se que l'acceptació del desistiment formulat de cap manera implica acceptació dels raonaments jurídics i fàctics esgrimits per l'interessat, que no són susceptibles de valoració en la present resolució, perquè com assenyala l'esmentat article 91 de la Llei 30/1992, l'administració ha d'acceptar el desistiment de pla, per la qual cosa no cap pronunciament sobre els motius que condueixen a l'interessat a desistir.   
Per tot això, vistos els antecedents exposats així com el precepte legal citat i la resta de general i pertinent aplicació, i fent ús de les atribucions que em confereix el Decret 201/2003, de 3 d'octubre, pel qual s'aprova el Reglament dels òrgans urbanístics de la Generalitat Valenciana i el Decret 81/2003, de 27 de juny, del Consell de la Generalitat, resolc:  
Reconéixer la condició de sol·licitant en el present procediment a l'entitat mercantil Essiv Ingest, SL en substitució de l'entitat Atrium Beach, SL, i acceptar de pla el desistiment formulat pel seu representant legal, declarant conclús el procediment.  
Notificar aquesta resolució a l'Ajuntament de la Vila Joiosa, a l'entitat Atrium Beach, SL i a la mercantil Essiv Ingest, SL.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, pel qual s'estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que es puga exercir qualsevol altre recurs o acció que es considere oportú.»  
Alacant, 19 de setembre de 2007.- El director territorial de Medi Ambient, Aigua, Urbanisme i Habitatge: Ramón Luis Rizo Aldeguer.